Twee dood in trompop botsing | Maroela Media
Twee mense is Saterdag dood in ŉ botsing reg van voor op die R82 buite Vereeniging.
Chris Botha, woordvoerder van Netcare 911, het gesê paramedici is omstreeks 14:50 na die toneel ontbied. “Met hul aankoms is die wrakstukke in die pad aangetref. Een van die voertuie het omgeslaan en op sy dak te lande gekom.”
Volgens Botha is die bestuurders van albei voertuie op die toneel dood verklaar weens die erge beserings wat hulle opgedoen het in die botsing.
Moordtog: Vyf dood, twee verkrag en talle beseer
Alweer n kop aan kop botsing. Ek het self nou onlangs n amper kop aan kop botsing gesien deur n ongeduldige motoris wat verby n voertuig agter my en ook verby my gejaag het toe n motor van vooraf kom. Ek hou altyd n volg afstand tussen die motor voor my en die jaagduiwel kon toe net betyds voor my inkom. Sal die mense dan nooit leer nie.
Dankie Estelle, dat jy die korrekte uitdrukking gebruik: kop-aan-kop botsing (met of sonder die koppeltekens). Tromp-op beteken iets heeltemal anders. Volgens HAT: “Van naby, regstreeks, reguit, onverwags, skielik”. Dit dui die wyse an waarop jy iemand benader vir ‘n gesprek.
Ja Estelle, ek dink eerder mense moet al die feite kry voor mens kommentaar lewer. Wat daar nie genoem word is dat daar n derde voertuig betrokke was by die ongeluk genaamd n taxi en op n gevaarlike draai waar die gras byna 2 meter hoog staan. Dit is ook n geen verbysteek area juis oor die draai. As jy mooi gaan kyk sal jy sien dat die taxi eers met die mercedes gebots het, die wit merke van die taxi is nog sigbaar op die foto hierbo teen die mercedes. Of die taxi die Hilux verbygesteek het op n blinde draai is nog onbekend en of die mercedes beheer verloor het voor of na dit met die taxi gebots is ook onbekend op die stadium. Die waarheid sal wel uitkom. Ongelukkig op die einde van die dag is daar lewens geeis en dit kan nooit vervang word. My kinders het hul Oupa verloor. My inige simpatie aan die familie van die man in die Hilux bakkie wat n lewe moes afstaan aan die dood.
Ek hoop dat jul agter die waarheid sal kom. My seun is in amper soortgelyke ongeluk oorlede 10 maande gelede en ons het steeds nie antwoorde..sterkte is al wat ek kan sè..